[Video] Oppasser (52) het ‘geen berou’ ná sy kind by trappe afstamp‘n Skermskoot uit die video ŉ 52-jarige oppasser van die Amerikaanse deelstaat Pennsilvanië is Vrydag in hegtenis geneem nadat sy ŉ vierjarige dogtertjie “soos ŉ lappop” by ŉ stel trappe afgestamp het. Volgens Michael Chitwood, die polisie-superintendent, het aan The Washington Post gesê die voorval het Vrydagmiddag by ŉ dagsorgsentrum net buite die deelstaat plaasgevind. ŉ Sekuriteitskamera is minder as ŉ uur voor die voorval geïnstalleer. ŉ Ander oppasser, Shawayne Tavares, het die beeldmateriaal dopgehou ten tyde van die voorval en die polisie onmiddellik ontbied. Die vrou het die vierjarige met mening by die trappe afgestamp voor sy na die kamera opgekyk het. “Sy is maar ŉ klein ou dingetjie, maar die vrou het haar gestamp asof sy ŉ lappop is,” het Chitwood gesê. Tavares het aan The Washington Post vertel die vrou het gesê die kind se skoenveter het haar glo gepootjie , en sy het haar val probeer keer. “Ek was baie ontsteld en het trane in my oë gehad. Ek het gesê dit was nie haar skoenveter nie, ek het die vrou dit dan pas op die kamera sien doen.” Die 52-jarige vrou, wat al ŉ jaar lank vir die sentrum werk, is afgedank. Chitwood het gesê die meisie het ŉ geringe kniebesering opgedoen, maar is die volgende dag terug na die dagsorgsentrum toe. “Die vrou het geen berou getoon of verduideliking gegee hoekom sy so iets sou doen nie,” het hy gesê. Die vrou is aangekla van aanranding van ŉ kind. Sy is egter reeds op borgtog vrygelaat en verskyn binnekort in die hof. Bron: The Washington Post https://youtu.be/xLLSucxPy6I